తెలంగాణలో మహిళా తహసీల్దార్ దారుణహత్య WATCH LIVE TV
పాక్‌ని గెలిపించిన ఇంజిమామ్ మేనల్లుడు
పాకిస్థాన్ జట్టు చీఫ్ సెలక్టర్ ఇంజిమామ్ ఉల్ హక్ మేనల్లుడు అరంగేట్రం వన్డేలోనే శతకంతో సత్తాచాటాడు. అబుదాబి వేదికగా
TNN | Updated:
Oct 19, 2017, 12:53PM IST
పాకిస్థాన్ జట్టు చీఫ్ సెలక్టర్ ఇంజిమామ్ ఉల్ హక్ మేనల్లుడు అరంగేట్రం వన్డేలోనే శతకంతో సత్తాచాటాడు. అబుదాబి వేదికగా శ్రీలంకతో బుధవారం రాత్రి జరిగిన వన్డేలో ఇమామ్ ఉల్ హక్ (100: 125 బంతుల్లో 5x4, 2x6) సెంచరీ సాధించడంతో 209 పరుగుల లక్ష్యాన్ని పాక్ 42.3 ఓవర్లలోనే ఛేదించింది. దేశవాళీ టోర్నీలో ఇమామ్ మెరుగ్గా రాణించడంతో పాక్ వన్డే జట్టులోకి సెలక్టర్లు ఎంపిక చేశారు. అతని మేనమామ పైరవీలతోనే ఈ ఎంపిక జరిగినట్లు విమర్శలు వచ్చాయి. కానీ.. తొలి వన్డేలో శతకం బాది తన ఎంపిక ప్రతిభ ఆధారంగానే జరిగిందని ఇమామ్ నిరూపించుకున్నాడు.
ఈ మ్యాచ్&zwnj;లో పాకిస్థాన్ బౌలర్ హసన్ అలీ (5/34) చెలరేగడంతో తొలుత బ్యాటింగ్ చేసిన శ్రీలంక 48.2 ఓవర్లలో 208 పరుగులకు ఆలౌటైంది. ఛేదనలో ఓపెనర్ పఖార్ జమాన్ (29: 40 బంతుల్లో 2x4, 1x6) ఆదిలోనే ఔటైనా.. బాబర్ అజామ్ (30: 39 బంతుల్లో 1x4)తో కలిసి ఇమామ్ ఉల్ హక్ జట్టుని గెలుపు దిశగా నడిపించాడు. అయితే.. వ్యక్తిగత స్కోరు 89 వద్ద శ్రీలంక వికెట్ కీపర్ డిక్వెల్లా క్యాచ్ మిస్ చేయడంతో ఊపిరి పీల్చుకున్న ఇమామ్ అరంగేట్రం వన్డేలోనే శతకం సాధించిన రెండో పాకిస్థాన్ క్రికెటర్&zwnj;గా రికార్డుల్లో నిలిచాడు. మొత్తంగా వన్డే క్రికెట్ చరిత్రలో 13వ ఆటగాడు.